# Priručnik za KRFB

Bred
Hards
&Brad.Hards.mail;
Dragan
Pantelić

    falcon-10@gmx.de

prevod
2003
Bred Hards
&FDLNotice;
9. 2. 2010.
KDE 4.4

KRFB je serverski program koji omogućava deljenje tekuće sesije sa korisnikom na drugom računaru, koji pomoću VNC klijenta može da gleda ili čak upravlja vašom površi.

KDE
kdenetwork
KRFB
VNC
RFB
KRDC
deljenje površi
udaljeno upravljanje
udaljena pomoć
udaljena površ

## Uvod

KRFB je serverski program koji omogućava deljenje tekuće sesije sa korisnikom na drugom računaru, koji pomoću VNC klijenta može da gleda ili čak upravlja vašom površi.

KRFB ćete obično koristiti u paru sa KDE‑ovim VNC klijentom KRDC‑om, pošto temeljno podržava specijalne mogućnosti KRFB‑a.

KRFB ne zahteva pokretanje nove X sesije, već može da deli tekuću. Ovo ga čini veoma korisnim kada želite da vam neko pomogne da obavite neki zadatak.

Bilo kakve probleme ili zahteve za mogućnostima prijavite na KDE‑ove poštanske liste, ili podnesite izveštaj o grešci na http://bugs.kde.org.

## Protokol udaljenog kadrobafera

Ovo poglavlje daje kratak opis protokola udaljenog kadrobafera, koji koriste KRDC i drugi saglasni sistemi. Ako vam je udaljeni kadrobafer već poznat, slobodno možete preskočiti ovo poglavlje.

Izvedba visokog nivoa sistema koji koristi protokol udaljenog kadrobafera naziva se „virtuelnim mrežnim računarom“, češće samo akronimom VNC.

Udaljeni kadrobafer (skraćeno RFB) jednostavan je protokol za udaljeni pristup grafičkim korisničkim sučeljima. Radi na nivou kadrobafera, koji u grubim crtama odgovara renderovanoj slici na ekranu, što znači da se može primeniti na sve prozorske sisteme (uključujući X11, MacOS i Windows). Programi za udaljeni kadrobafer postoje za mnoge platforme i često se mogu besplatno distribuirati.

U protokolu udaljenog kadrobafera, program koji se izvršava na računaru za kojim sedi korisnik (računar koji daje ekran, tastaturu i pokazivač) zove se klijent. Program koji se izvršava na računaru gde se nalazi kadrobafer (računar koji izvršava prozorski sistem i programe kojima korisnik daljinski upravlja) zove se server. KRDC je KDE‑ov klijent, a KRFB KDE‑ov server za protokol udaljenog kadrobafera.

Za slanje slike iz kadrobafera neophodno je prilično mrežnog saobraćaja, te protokol udaljenog kadrobafera najbolje radi preko veza visoke propusnosti, poput lokalne mreže. Moguće je koristiti KRFB i preko drugih veza, ali je malo verovatno da će učinak biti jednako dobar.

## Korišćenje KRFB‑a

KRFB je vrlo lak za upotrebu — ima jednostavno sučelje, prikazano na narednom snimku ekrana.

Snimak ekrana KRFB‑a. Glavni prozor KRFB‑a.

Ako želite nekome da dozvolite pristup svojoj površi, možete poslati ličnu pozivnicu dugmetom Nova lična pozivnica.... Ono će prikazati prozor sa potrebnim podacima za pristup vašoj površi. Primer je pokazan ispod.

Primer lične pozivnice u KRFB‑u. Primer lične pozivnice u KRFB‑u.

Radi veće bezbednosti, pozivnica važi samo sat vremena nakon stvaranja, i, naravno, osoba koja se povezuje mora navesti ispravnu lozinku.

Pošto možete želeti da pozovete nekoga da pristupi vašoj površi putem e‑pošte, KRFB može da stvara pozivnice kao poruke e‑pošte. Takvu pozivnicu stvarate dugmetom Nova pozivnica e‑poštom... u glavnom prozoru KRFB‑a. Ovo će obično sastaviti poruku koja izgleda kao naredna, tako da još samo treba da unesete adresu e‑pošte osobe kojoj šaljete pozivnicu.

Primer pozivnice preko e‑pošte u KRFB‑u. Primer pozivnice preko e‑pošte u KRFB‑u.

KRFB će vas upozoriti na bezbednosne rizike slanja datih podataka preko nebezbedne veze. Obavezno ih razmotrite.

Ako ne možete da šifrujete e‑poštu (ili drugačije obezbedite vezu), slanje pozivnica e‑poštom je veoma ozbiljan bezbednosni rizik, pošto bilo ko može da pročita lozinku i adresu e‑pošte dok poruka prolazi kroz mrežu. To znači da neko potencijalno može da preuzme kontrolu nad vašim računarom.

Zato, ako poruka e‑pošte ne može da se šifruje, bolje upotrebite ličnu pozivnicu. Telefonom pozovite osobu kojoj želite da date pristup, uverite se u njen identitet, pa prosledite neophodne podatke iz pozivnice.

### Upravljanje KRFB‑ovih pozivnicama

Pošto ste napravili pozivnicu (ili ličnu ili onu koja je poslata e‑poštom), u glavnom prozoru KRFB‑a možete brisati postojeće pozivnice. Da biste obrisali samo jednu pozivnicu, izaberite je mišem (treba da postane istaknuta), a zatim kliknite na dugme Obriši. Za brisanje svih pozivnica jednostavno kliknite na Obriši sve.

### Napuštanje KRFB‑a

Pošto zatvorite prozor KRFB‑a server i dalje nastavlja da radi, na šta ukazuje ikona u sistemskoj kaseti. KRFB zaustavljate tako što kliknete desnim na ikonu u sistemskoj kaseti i izaberete Napusti.

### Podešavanje KRFB‑a

U dodatak glavnom sučelju KRFB‑a, prikazanom i opisanom u prethodnom, KRFB‑om možete upravljati i klikom na Podesi... u glavnom prozoru KRFB‑a. Postava KRFB‑a sastoji se od dve stranice, kao na donjem snimku ekrana:

Kao što je prikazano ispod, stranica Mreža omogućava zadavanje porta koji KRFB koristi.

Postava KRFB‑a, stranica Mreža. Postava KRFB‑a, stranica Mreža.

Kućica Objavi servis na lokalnoj mreži određuje da li KRFB objavljuje pozivnice preko mreže koristeći protokol lokacije servisa. Ovo je obično dobra ideja, mada pravilno funkcioniše samo s klijentom svesnim ovog protokola, kao što je KRDC.

Ako popunite kućicu Koristi podrazumevani port, KRFB će pronaći prikladan port i pozivnice će izdavati prema njemu. Ako ispraznite ovu kućicu, možete ručno zadati port. Ovo može biti korisno ako prosleđujete portove kroz zaštitni zid. Imajte u vidu da ako je uključen protokol lokacije servisa, automatski će se identifikovati pravi port.

Stranica Bezbednost daje postavki vezane za pristup serveru KRFB‑a.

Postava KRFB‑a, stranica Bezbednost. Postava KRFB‑a, stranica Bezbednost.

Kućica Dozvoli nepozvane veze određuje da li KRFB dopušta vezu bez pozivnice. Ako dopustite nepozvane veze, verovatno bi trebalo da zadate i lozinku. Drugim kućicama ovde možete odrediti da li treba da potvrdite vezu pre nego što se nastavi, i da li osoba koja se povezuje može samo da gleda površ ili i da upravlja njome.

Ako je računar radna stanica, a dozvolili ste nepozvane veze, verovatno želite da popunite Pitaj pre prihvatanja veza. Obratno, ako je računar server, a koristite KRFB za udaljenu administraciju, verovatno želite da ispraznite ovu kućicu.

KRFB koristi uobičajeni RFB sistem lozinki, koji vašu lozinku ne prenosi kao čist tekst preko mreže. Umesto toga, koristi se sistem izazov—odziv. Ovo je razložno bezbedno sve dok je lozinka čuvana na sigurnom.

### Šta se događa kad se neko povezuje na KRFB

Kad se neko povezuje na KRFB na vašem računaru, dobićete iskačuće obaveštenje koje izgleda kao na sledećem snimku ekrana (osim ako ne prihvatate nepozvane veze bez upozorenja).

KRFB‑ov prozor o povezivanju. KRFB‑ov prozor o povezivanju.

Ako kliknite na Prihvati vezu, klijent može preći na autentifikovanje (što zahteva ispravnu lozinku za ličnu pozivnicu ili pozivnicu e‑poštom). Ako kliknete na Odbij vezu, pokušaj povezivanja će biti prekinut.

Kućica Dozvoli udaljenom korisniku da kontroliše tastaturu i miš određuje da li ovaj klijent može samo da posmatra, ili i da upravlja vašim računarom.

Ako je klijentova veza uspešna, s tačnom lozinkom iz lične pozivnice ili pozivnice e‑poštom, pozivnica će biti obrisana i ne može se ponovo koristiti. Dobićete i mali iskačući prozorčić u sidrištu, koji pokazuje da je veza uspostavljena.

## Zasluge i licenca

KRFB

Program: © 2002, Tim Jansen tim@tjansen.de

Doprinosioci:

- Jan Rejnhart Gejzer geiseri@kde.org

Dokumentacija: © 2003, Bred Hards &Brad.Hards.mail;

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako nabaviti KRFB

&install.intro.documentation;

### Kompilovanje i instaliranje

&install.compile.documentation;

&documentation.index;