# К‑центар-помоћи

Тим КДЕ‑а
Часлав
Илић

    caslav.ilic@gmx.net

превод
&FDLNotice;
23. 7. 2011.
КДЕ 4.7

КДЕ је међународни технолошки тим који развија слободни софтвер за стоно и преносно рачунарство. У производе КДЕ‑а спадају модерни систем радне површи за Линукс и Уникс, свеобухватне канцеларијске и групверске свите, као и стотине других софтверских наслова разних категорија: Интернет и веб, мултимедија, разонода, образовање, графика и развој софтвера.

КДЕ
kdebase
К‑центар-помоћи
КДЕ помоћ
помоћ
центар помоћи
Центар помоћи КДЕ‑а

## Кориснички приручник за КДЕ‑ов систем помоћи

### КДЕ‑ов систем помоћи

КДЕ‑ов систем помоћи пројектован је да обезбеди једноставан приступ како уобичајеним уникс системима помоћи (упутне и инфо странице), тако и самосвојној документацији КДЕ‑а (ИксМЛ).

Сви основни програми у КДЕ‑у потпуно су документовани захваљујући напорима документационог тима. Ако сте заинтересовани да помогнете у овоме, придружите се поштанској листи и пишите тиму на kde-doc-english@kde.org. Није потребно претходно искуство, само полет и стрпљење.

Ако желите да помогнете у превођењу документације КДЕ‑а на свој матерњи језик, прегледајте информације (посебно о координаторима језичких тимова) на веб сајту локализације.

#### Инсталирање

К‑центар-помоћи је саставни део основне инсталације КДЕ‑а, тј. долази са сваком копијом КДЕ‑а. Налази се у изворном пакету `kdebase-runtime` доступном на ftp://ftp.kde.org/pub/kde/, као и у истоименом бинарном пакету вашег оперативног система.

### Позивање помоћи

К‑центар-помоћи можете позвати на неколико начина:

преко менија Помоћ

  Најуобичајеније је вероватно из програма у којем радите. Изаберите F1 Помоћ Приручник за <програм> да отворите приручник тог програма.

преко покретача програма Одскок

  Кликните на велико дугме К на панелу, идите на језичак Програми, па на Помоћ, да отворите К‑центар-помоћи. Овим ћете добити подразумевану почетну страницу.

преко командне линије

  К‑центар-помоћи можете покренути задавањем УРЛ‑а фајла који треба приказати. Постоје УРЛ‑ови и за упутне и инфо странице. Користите их овако:

  фајл помоћи програма

    `khelpcenter` `help:/kwrite`

    Отвара фајл помоћи К‑писања, на страници садржаја.

  локални УРЛ

    `khelpcenter` `file:/usr/local/src/qt/html/index.html`

  упутна страница

    `khelpcenter` `man:/strcpy`

  инфо страница

    `khelpcenter` `info:/gcc`

  Извршавање `khelpcenter` без аргумената отвара подразумевану почетну страницу.

### Сучеље К‑центра-помоћи

Сучеље К‑центра-помоћи састоји се од два окна са подацима.

Трака алатки и менији поближе су објашњени под .

Документи имају сопствене алатке за кретање, тако да се можете или кретати редом кроз документ, преко веза Следеће, Претходно и Садржај, или скакати около користећи хипервезе.

Везе вас одводе у друге делове истог документа, или у друге документе. Можете кликтати на иконе стрелице улево и стрелице удесно на траци алатки за кретање уназад и унапред кроз документ које сте посетили у овој сесији.

Два окна приказују садржај система помоћи (лево) и саме фајлове помоћи (десно).

#### Окно Садржај

Окно Садржај стоји на лево страни прозора К‑центра-помоћи. Као што бисте очекивали, можете померати раздвајачку траку тако да наместите удобну ширину за читање било којег од два окна.

Окно Садржај је даље подељено у два језичка, од којих један садржи мени са свим подацима помоћи за које К‑центар-помоћи зна, а други КДЕ‑ов појмовник.

##### Мени Садржај

Садржај показује следеће подразумеване ставке:

Упутство за Плазму

  Упутство за Плазму документује највидљивије стубове КДЕ‑а, средишње сучеље ка површи.

Помоћ на вези

  Страница са везама ка помоћи на вези и додатним информацијама које је приредила заједница КДЕ‑а.

Упутства за програме

  Самосвојна КДЕ документација програма̂. Сви програми из Софтверске компилације КДЕ‑а имају документацију у ИксМЛ формату, која се претвара у ХТМЛ да бисте је читали. Овај одељак набраја све КДЕ програме, уз кратак опис и везу до његове пуне документације.

  Програми су приказани у стаблоликој структури, која одражава подразумевану структуру менија у покретачу програма, чиме вам олакшава проналажење програма који тражите.

Модули контролног центра

  Списак везе ка различитим модулима који се налазе у КДЕ програму Системске поставке.

Модули К‑инфоцентра

  Списак веза ка документацији различитих модула К‑инфоцентра.

У/И захвати

  Списак веза ка документацији различитих У/И захвата.

Упутне странице наредби

  Уникс упутне странице су традиционални формат документације на вези за уникс системе. Већина програма на систему има упутну страницу. Поред тога, упутне странице постоје и за програмерске функције и формате фајлова.

Чувар свитака

  Додатна, не-КДЕ документација инсталирана на систему.

Прегледање инфо страница

  Техинфо документација, коју користе многи Гнуови програми. Ту спадају ГЦЦ (компилатор Ц‑а и Ц++а), Емакс (уређивач текста), и многи други.

#### Одељци упутних и инфо страница

Упутне странице су стандард на униксима, и већ дуго година се користе на многим оперативним системима. Често су врло детаљне, и најбољи извор информација за већину уникс наредби и програма. Када људи кажу RTFM, упутство на које мисле често је упутна страница.

Упутне странице нису савршене. Не само што су детаљне, већ су често и претерано техничке, јер их обично пишу програмери за програмере. Ово значи да понекад не само да нису предусретљиве, већ су и потпуно неразумљиве многим корисницима. Оне су, међутим, најбољи извор проверених информација о већини наредби командне линије, а понекад и једини.

Можда сте се питали шта означава број када људи напишу нешто попут `man(1)`. То је број одељка упутних страница у којем је ставка описана. Приметићете да К‑центар-помоћи користи ове бројеве да раздели мноштво упутних страница по одељцима, чиме вам олакшава да нађете информације кад их тражите простим прегледањем около.

Постоје и тзв. инфо странице, које су замишљене као замена за упутне странице. Одржаваоци неких програма више не допуњују упутне странице, тако да ако је на располагању и упутна и инфо страница, обично инфо страница садржи ажурније податке. Већина програма пак има или једну или другу, ретко обе. Ако је програм за који тражите упутство нека Гнуова алатка, највероватније ће имати инфо страницу уместо упутне.

##### Кретање унутар инфо страница

Инфо документи су уређени хијерархијски. Поједине странице називају се чворовима, и сви документи имају највиши чвор, тј. почетну страницу. На почетак документа можете се вратити притиском на Врх.

Претходно и Следеће користе се за прелазак не претходну или следећу страницу на тренутном нивоу хијерархије.

Кликом на ставку менија у оквиру документа прелазите на нижи ниво у хијерархији. Нагоре у хијерархији враћате се кликом на Горе.

Упутне су дате слично као инфо странице, тако да је индекс одељка највиши чвор, а свака упутна страница ниво испод. Једној упутној страници одговара тачно једна страница помоћи.

#### Појмовник КДЕ‑а

Појмовник служи брзим упитима за дефиниције појмова иза речи које су вам непознате. Крећу се од програма и технологија посебних за КДЕ, до општих термина у уникс рачунарству.

У левом окну можете видети приказ стабла, у једном од два облика: Азбучно или По теми. Оба наводе исте ставке, али другачије поређане, како бисте брзо нашли оно што вас занима.

Док се крећете приказом стабла лево, ставке које будете бирали приказиваће се десно.

#### Менији и траке алатки

К‑центар-помоћи има минималистичко сучеље, како бисте могли да се усредсредите на помоћ, а не на употребу самог прегледача помоћи.

Трака алатки садржи следеће иконе:

##### Иконе у траци алатки

Садржај

  Иде на почетну страницу К‑центра-помоћи.

Назад

  Иде на претходну страницу коју сте гледали. Кликните на штиклу десно од иконе да добијете списак претходно приказаних страница, одакле можете изабрати страницу да директно одете на њу.

Напред

  Прелазак на наредну страницу. Ова је икона активна само када сте већ употребили Назад.

Копирај

  Копира текст у клипборд, ради налепљивања у други програм.

Нађи

  Тражи реч на тренутно видљивој страници.

Повећај фонт

  Увећава текст у окну приказивача.

Смањи фонт

  Смањује текст у окну приказивача. Ова икона је активна само ако сте претходно увећавали текст.

Менији садрже следеће ставке:

Фајл
  CtrlQ Фајл Напусти

    Затвара и напушта К‑центар-помоћи.

Уређивање
  CtrlC Копирај

    Копира изабрани текст у клипборд.

  CtrlA Уређивање Изабери све

    Изабира сав текст на текућој страници.

  CtrlF Уређивање Нађи...

    Тражи реч на тренутно видљивој страници.

Приказ
  Приказ Постави кодирање

    Мења кодирање текуће странице. Обично је подразумевана поставка Самооткривање задовољавајућа, али ако текст ипак није исправно приказан, избор одређеног кодирања га може поправити.

Кретање
  AltHome Кретање Садржај

    Иде на почетну страницу К‑центра-помоћи.

  CtrlPgUp Кретање Претходна страница

    Иде на претходну страницу у текућем документу.

  CtrlPgDown Кретање Наредна страница

    Иде на следећу страницу у текућем документу.

  Altлево Кретање Назад

    Иде на страницу коју сте претходно читали.

  Altдесно Кретање Напред

    Ако сте ишли уназад путем иконе или ставке у менију, овом ставком можете се поново враћати унапред.

Поставке
  Поставке Прикажи траку алатки

    Сакрива траку алатки, у којој су поређане иконе на врху прозора програма.

  Поставке Прикажи траку стања

    Приказује или сакрива траку стања, смештену на дну прозора програма.

  Поставке Подешавање фонта...

    Овде можете подесити породицу и величину фонтова у К‑центру-помоћи.

  Поставке Подеси пречице...

    Подесите пречице радњи које пружа К‑центар-помоћи.

  Поставке Подеси траке алатки...

    Подесите траке алатки које пружа К‑центар-помоћи.

### Заслуге и лиценце

К‑центар-помоћи

Првобитно развио Матијас Елтер &Matthias.Elter.mail;

Текући одржавалац је Корнелијус Шумахер &Cornelius.Schumacher.mail;

Превео Часлав Илић caslav.ilic@gmx.net.

&underFDL; &underGPL;