# Priručnik za K‑nalazač

Dirk
Derflinger
&Dirk.Doerflinger.mail;
Dragan
Pantelić

    falcon-10@gmx.de

prevod
2001
Dirk Derflinger
&FDLNotice;
25. 5. 2011.
KDE 4.7

K‑nalazač je KDE‑ova alatka za traženje fajlova.

KDE
kdeutils
K‑nalazač
nađi
traži

## Uvod

K‑nalazač je alatka za traženje fajlova za KDE.

### Pokretanje K‑nalazača

K‑nalazač je alatka za traženje određenih fajlova na računaru po imenu, odnosno obrascu imena, i drugim atributima. Na primer, mogu se tražiti fajlovi zadatog tipa, ili sa zadatim slovima u imenu fajla. K‑nalazač možete pokrenuti iz K‑osvajača (u režimu menadžera fajlova) izborom Ctrl F Alatke Nađi fajl... iz menija. Ako želite da koristite K‑nalazač kao samostalnu alatku, pokrenite ga K‑izvođačem.

## Traženje fajlova

### Jezičak Ime/lokacija

Po pokretanju K‑nalazača videćete sasvim jednostavan prozor. Unesite ime fajla koji tražite u polje Po imenu:. Možete koristiti džokere, kao i tačku-zarez za razdvajanje više imena.

Izaberite fasciklu u kojoj će se tražiti unosom u polje Traži u: ili klikom na Pregledaj... (skrivene fajlove i fascikle možete prikazati i sakriti u dijalogu prečicom Alt. ili F8), pa pritisnite Enter ili kliknite na Nađi. Dugmetom Zaustavi obustavljate pretragu. Rezultati pretrage mogu se sačuvati kao HTML ili običan tekst, dugmetom Sačuvaj kao....

Ako je popunjeno Uključi potfascikle, biće pretraženi i sve potfascikle fascikle koju ste izabrali. Ako uključite Razlikuj veličinu slova, K‑nalazač će uzeti u obzir samo fajlove kod kojih se tačno poklapa veličina slova. Uključite opciju Prikaži skrivene fajlove da i njih obuhvatite pretragom. Popunjavanjem Koristi indeks fajlova nalažete da se koristi indeks fajlova koji se pravi za naredbu `locate`, radi ubrzavanja pretrage.

Možete koristiti sledeće džokere u imenima fajlova i fascikli:

zvezdica (*)

  Zvezdica zamenjuje proizvoljan broj bilo kojih znakova (čak i nijedan). Na primer, potraga za `pera*` može naći fajlove `pera`, `pera.png` i `pera_ne_sme_procitati_ovo.kwd`, dok `per*.kwd` može naći `periskop.kwd` i `pera_ne_sme_procitati_ovo.kwd`.

znak pitanja (?)

  Nasuprot zvezdici, znak pitanja zamenjuje tačno jedan znak, pa će `per?` naći `pera`, ali `pera?` neće naći ništa, pošto se fajlovi zovu `pera` i `pera.png`. U obrazac možete staviti koliko hoćete znakova pitanja, što će poklopiti tačno toliko proizvoljnih znakova.

skup znakova ([...])

  Poklapa bilo koji od znakova u uglastim zagradama.

Naravno, oba ova džokerska simbola možete upotrebiti i u istom obrascu.

Rezultati pretrage prikazuju se u polju ispod. Kliknite desnim na izbor u ovom polju da dobijete kontekstni meni sa mnoštvom radnji nad obuhvaćenim fajlovima ili fasciklama.

### Jezičak Sadržaj

Tip fajla:

  Ovde možete zadati tip traženog fajla.

Sadrži tekst:

  Upišite reč ili izraz koji treba da sadrže traženi fajlovi. Napomena: ako ovo zadate u velikoj fascikli, ili sa popunjenim Uključi potfascikle pod jezičkom Ime/lokacija, traženje može potrajati.

  Ova opcija neće funkcionisati za sve fajlove nabrojane pod Tip fajla:. Podržani su samo sledeći tipovi fajlova:

  - tekstualni fajlovi, npr. izvorni kod i fajlovi `README`.

  - KWord >= 1.2

  - KPresenter >= 1.2

  - KSpread >= 1.2

  - OpenOfficeov Pisac

  - OpenOfficeova Prezentacija

  - OpenOfficeov Račun

Razlikuj veličinu slova

  Ako uključite ovu opciju, K‑nalazač će tražiti tekst samo u fajlovima čija imena tačno poklapaju zadatu veličinu slova. Na primer, `PERA` će poklopiti samo `PERA`, a neće `Pera`.

Regularni izraz

  Ako je instalirana alatka K‑uređivač-regiza (iz `playground/utils` na Subversionovom serveru KDE‑a), imaćete i ovu opciju na raspolaganju. Ako je uključite, obrazac za pretragu postaje regularni izraz (skr. regiz). Regularni izrazi su način pisanja uslova pretrage, koji mogu biti vrlo složeni, ali zato i vrlo moćni. Ako vam regularni izrazi nisu poznati, možete kliknuti na dugme Uređivanje da otvorite K‑uređivač-regiza. Ova alatka omogućava da grafički izgradite skup uslova, a zatim stvara izraz umesto vas.

  K‑uređivač-regiza je vrlo korisna alatka, koja se pored K‑nalazača može koristiti u mnogim drugim KDE programima. Više informacija naći ćete u okviru sopstvene pomoći K‑uređivača-regiza.

Uključi binarne fajlove

  Aktivira traženje u svim tipovima fajlova, čak i onima koji obično ne sadrže tekst (poput programa ili slika).

### Jezičak Svojstva

Ovde možete profiniti pretragu. Od posebnih profinjenja, možete izabrati:

Nađi sve fajlove stvorene ili izmenjene:

  Ovde možete ili uneti dva datuma između kojih su fajlovi bili stvoreni ili izmenjeni, ili zadati vremenski period.

Veličina fajla:

  Ovde možete zadati veličinu od koje fajl ne treba da bude veći ili manji.

Vlasnik fajlova:, Vlasnik je grupa:

  Ovde možete zadati korisničko ime i grupu.

## Zasluge i licenca

K‑nalazač

Autorska prava za program:

### Programeri

- Martin Hartig

- Štefan Kulov &Stephan.Kulow.mail;

- Mario Vajlguni &Mario.Weilguni.mail;

- Aleks Zepeda jazepeda@pacbell.net

- Miroslav Flidr flidr@kky.zcu.cz

- Hari Porten &Harri.Porten.mail;

- Dima Rogozin dima@mercury.co.il

- Karsten Pfajfer &Carsten.Pfeiffer.mail;

- Hans Peter Biker bieker@kde.org

- Valdo Bastijan &Waldo.Bastian.mail;

Autorska prava za dokumentaciju, © 2001 Dirk Derflinger &Dirk.Doerflinger.mail;

Preveo Dragan Pantelić falcon-10@gmx.de.

&underFDL; &underGPL;

## Instaliranje

### Kako dobaviti K‑nalazač

&install.intro.documentation;

### Zahtevi

Za uspešan rad K‑nalazača treba vam KDE 4.x.

### Kompilovanje i instaliranje

&install.compile.documentation;

&documentation.index;