# AdBlockovi filteri

Krišna
Tateneni
&Krishna.Tateneni.mail;
Dragan
Pantelić

    falcon-10@gmx.de

prevod
22. 11. 2011.
KDE 4.8

K‑osvajačev AdBlock može se podesiti da zameni ili ukloni slike ili okvire sa veb stranica koje poklopi niz filtera.

Postavka Uključi filtere uključuje ili isključuje korišćenje spiska URL filtera.

Ako je uključeno Sakrij filtrirane slike, blokirane slike potpuno se uklanjaju sa stranice, a prostor koje bi zauzimale sažima. Ako je opcija isključena, na mesto isfiltriranih slika stavlja se slika mestodržača.

Ručno filtriranje

  Glavninu ovog jezička čini spisak URL‑ova koji će se upoređivati sa imenima slika i okvira pri odlučivanju o filterskim radnjama. Mogu se upotrebiti džokeri u stilu imena fajla i regularni izrazi.

  Koristite polje Traži: za filtriranje poklopljenih unosa u letu.

  Filter se može izraziti ili kao džokerska niska u stilu fajla (npr. `http://www.site.com/ads/*`) ili kao puni regularni izraz, omotavanjem filtera kosim crtama (npr. `//(ads|dclk)\./`).

  Filterska niska može počinjati sa `@@`, što stavlja poklopljene URL‑ove na belu listu (dozvoljava ih) sa prioritetom iznad svih filtera za crnu listu (blokiranje).

  Uvezi... i Izvezi... sačuvaće ili učitati tekući spisak filtera iz tekstualnog fajla. Ovaj fajl počinje zaglavnim redom `[AdBlock]`, za kojim slede filteri svaki u jednom redu. Redovi prefiksovani znakom uzvika (`!`) i zaglavni red smatraju se komentarima, pa se mogu iskoristiti za razjašnjavanje ili etiketiranje skupa filtera.

  Izaberite stavku sa spiska da je izmenite kroz polje za unos ili uklonite. U polje možete uneti novu filtersku nisku i dodati je na spisak dugmetom Umetni.

Automatsko filtriranje

  Ovaj jezičak daje spisak imena i URL‑ova sa predefinisanim AdBlockovim filterskim stavkama. Stavku aktivirate popunjavanjem kućice pokraj imena filtera, a možete podesiti i Period automatskog ažuriranja: (podrazumevano 7 dana).

Ako su AdBlockovi filteri aktivni, vidi se ikona na desnoj strani trake stanja. Kliknite desnim na ovu ikonu da dobijete kontekstni meni sa radnjama za prikaz svih elemenata veb stranice koji se mogu blokirati, otvaranje modula Sistemskih postavki i privremeno blokiranje sajta ili stranice.

Klik levim poziva dijalog sa svim elementima koji se mogu blokirati na tekućoj veb stranici. U njemu možete direktno dodati nove filtere, bez otvaranja modula Sistemskih postavki.