# Stavke menija

Svaka stavka menija opisana je ispod. Ako postoji prečica sa tastature koja radi isto što i stavka menija, podrazumevana prečica navedena je uz nju.

## Meniji prozora liste kontakata

### Meni Fajl

Fajl Postavi stanje na vezi

  Ide na vezu sa svim nalozima.

Fajl Postavi stanje odsutan

  Postavlja sve povezane naloge na odsutnost.

Fajl Postavi stanje van veze

  Postavlja sve naloge van veze.

Fajl Dodaj kontakt

  Poziva čarobnjak za dodavanje kontakata, kojim na listu dodajete novi kontakt.

Fajl Napravi novu grupu...

  Pita vas za ime nove grupe i dodaje je na listu kontakata.

CtrlQ Fajl Napusti

  Prekida vezu sa svim IM sistemima, zatvara sve prozore i napušta program.

### Meni Uređivanje

CtrlZ Uređivanje Opozovi

  Vraća poslednju promenu izvršenu nad listom kontakata.

CtrlShiftZ Uređivanje Ponovi

  Vraća poslednju promenu izvršenu nad listom kontakata putem Uređivanje Opozovi.

Uređivanje Pošalji jednu poruku...

  Otvara prozor poruke u stilu e‑pošte, sa izabranim kontaktom, radi slanja jedne poruke.

Uređivanje Pokreni ćaskanje...

  Otvara prozor za ćaskanje s izabranim kontaktom, radi razgovora.

Uređivanje Pošalji fajl...

  Ako ga podržava IM sistem, otvara birač fajlova radi izbora fajla za slanje izabranom kontaktu.

Uređivanje Premesti u

  (Uključeno kad je kontakt izabran.) Izaberite drugu grupu iz podmenija, i kontakt će biti premešten u nju.

Uređivanje Kopiraj u

  (Uključeno kad je kontakt izabran.) Izaberite grupu iz podmenija, i kontakt će biti kopiran u nju. IM sistemi koji dozvoljavaju da kontakti budu u više od jedne grupe na serverskoj listi kontakata biće odgovarajuće ažurirani.

Delete Uređivanje Ukloni

  (Uključeno kad je kontakt izabran.) Potpuno uklanja kontakt sa liste kontakata.

Uređivanje Preimenuj kontakt

  (Uključeno kad je kontakt izabran.) Menja ime kontaktu na listi. Ako ovo uradite, stavka na listi kontakata neće se više menjati ako kontakt udaljeno promeni svoje ime. Udaljenu promenu možete ponovo dozvoliti preko kontaktovog dijaloga svojstava.

Uređivanje Dodaj kontakt

  (Uključeno kad je kontakt izabran.) Izaberite drugi nalog iz podmenija, i možete dodati još jedan način da se osoba kontaktira preko tog naloga.

Uređivanje Dodaj u listu kontakata

  (Uključeno kad je kontakt izabran.) Ponekad će vam poruku poslati neko ko još uvek nije na vašoj listi kontakata. Kopete tada stvara privremeni unos u listi kontakata za tu osobu, a da biste ga zadržali na listi, upotrebite ovu funkciju.

Uređivanje Svojstva

  Dijalog svojstava omogućava izbor posebnih ikona za odabranu stavku i menjanje njenog imena.

  Za kontakte, možete promeniti unose u KDE‑ovom adresaru kojima su pridruženi.

Uređivanje Ukloni grupu

  (Uključeno kad je izabrana grupa.) Potpuno uklanja grupu sa liste kontakata. Kontakti koji se nalaze samo u ovoj grupi premeštaju se na vrh.

Uređivanje Preimenuj grupu

  (Uključeno kad je izabrana grupa.) Menja ime grupi.

### Meni Podešavanje

Podešavanje Prikazane trake alatki

  Prikazu/sakriva Glavna traka i Traka brze pretrage

CtrlM Podešavanje Prikaži traku menija

  Prikazuje i sakriva traku menija.

Podešavanje Prikaži traku stanja

  Prikazuje i sakriva traku stanja.

Podešavanje Prikaži korisnike van veze

  Prikazuje i sakriva kontakte koji su trenutno van veze. Ako su skriveni, postaće vidljivi kad dođu na vezu.

CtrlG Podešavanje Prikaži prazne grupe

  Prikazuje i sakriva grupe koje nemaju članova, ili gde su svi članovi van veze i sakriveni (v. prethodno).

Podešavanje Podesi trake alatki...

  Poziva standardni KDE‑ov dijalog za podešavanje traka alatki, u kojem možete prilagoditi trake alatki u listi kontakata.

Podesi obaveštenja...

  Poziva dijalog za izmenu obaveštenja (zvuci, poruke o greškama, itd.) koja se koriste u Kopeteu.

Podešavanje Podesi globalne prečice...

  Poziva standardni KDE‑ov dijalog za podešavanje globalnih prečica, gde možete promeniti prečice sa tastature koje rade bilo gde u KDE‑u.

Podešavanje Podesi prečice...

  Poziva standardni KDE‑ov dijalog za podešavanje prečica, gde možete promeniti prečice sa tastature koje rade u prozorima liste kontakata.

Podešavanje Podesi...

  Poziva dijalog za podešavanje Kopetea.

Podešavanje Podesi priključke...

  Poziva dijalog za podešavanje priključaka.

### Meni Pomoć

Ovde su KDE‑ove standardne stavke za meni Pomoć:

&help.menu.documentation;

## Meniji prozora za ćaskanje

### Meni Ćaskanje

CtrlEnter Ćaskanje Pošalji poruku

  Šalje poruku.

CtrlS Ćaskanje Sačuvaj

  Upisuje sadržaj ćaskanja u fajl.

CtrlP Ćaskanje Štampaj...

  Štampa papirnu kopiju ćaskanja.

Ćaskanje Kontakti

  Ovaj meni nabraja sve učesnike u ćaskanju. Imate pristup istom meniju kontakta koji dobijate desnim klikom na ime kontakta u listi kontakata, tako da možete izvesti radnje posebne po kontaktu, poput slanja fajla, prikaza korisničkih podataka ili blokiranja.

CtrlW Ćaskanje Zatvori

  Zatvara tekuće ćaskanje. Ako se još neka ćaskanja odvijaju pod drugim jezičcima ovog prozora, prozor će ostati otvoren.

CtrlQ Ćaskanje Napusti

  Zatvara sva ćaskanja koja se odvijaju u ovom prozoru.

### Meni Uređivanje

CtrlX Uređivanje Iseci

  Isecanje teksta radi kao u većini uređivača: izabrani tekst se uklanja i stavlja u klipbord. Tekst takođe možete izabrati i prevući na novi položaj.

CtrlC Uređivanje Kopiraj

  Kopiranje teksta radi kao u većini uređivača: izabrani tekst se kopira u klipbord. Tekst takođe možete izabrati uz držanje tastera Ctrl i prevući ga na položaj gde želite da se kopira.

CtrlV Uređivanje Nalepi

  Nalepljivanje radi isto kao u većini uređivača: tekst iz klipborda nalepljuje se na tekući položaj kursora.

### Meni Format

Format Dodaj emotikon

  Ovaj meni sadrži sve emotikone (smeškove) date tekućom šemom emotikona. Šemu možete izmeniti u dijalogu za podešavanje Kopetea.

Format Boja teksta...

  Otvara birač boja kojim se menja boja teksta.

Format Boja pozadine...

  Otvara birač boja kojim se menja boja pozadine.

Format Font

  Iz ovog menija možete izmeniti font koji se koristi za ćaskanje.

Format Veličina fonta

  Iz ovog menija možete izmeniti veličinu fonta u ćaskanju.

### Meni Jezičci

Jezičci Postavljanje jezička

  Kroz ovaj meni određujete da li se jezičci daju na vrhu ili na dnu prikaza ćaskanja.

CtrlShiftB Jezičci Otkači ćaskanje

  Izdvaja tekuće ćaskanje u zaseban prozor.

Jezičci Premesti jezičak u prozor

  Ovim menijem možete premeštati ćaskanja između prozora. Izaberite iz menija prozor za ćaskanje u koji treba premestiti jezičak.

### Meni Alatke

Ovaj meni sadrži stavke koje dodaju učitani priključci. Za detalje pogledajte poglavlje o priključcima.

### Meni Podešavanje

CtrlM Podešavanje Prikaži traku menija

  Izdvaja tekuće ćaskanje u zaseban prozor.

Podešavanje Prikazane trake alatki Glavna traka

  Prikazuje i sakriva glavnu traku alatki.

Podešavanje Prikaži traku stanja

  Prikazuje i sakriva Kopeteovu traku stanja. Na njoj se pojavljuju slike prijatelja.

Podešavanje Prikazane trake alatki Traka formatiranja

  Prikazuje i sakriva traku alatki za formatiranje teksta.

Podešavanje Prikaži traku stanja

  Izdvaja tekuće ćaskanje u zaseban prozor.

Podešavanje Prikaži spisak članova ćaskanja

  Ovaj meni određuje da li se lista članova ćaskanja pojavljuje levo ili desno od prikaza ćaskanja, i da li je uopšte vidljiva.

Podešavanje Podesi prečice...

  Prikazuje standardni KDE‑ov dijalog za podešavanje prečica, gde možete izmeniti prečice sa tastature koje rade u prozoru za ćaskanje.

Podešavanje Podesi trake alatki...

  Prikazuje standardni KDE‑ov dijalog za podešavanje traka alatki, kojim možete prilagoditi trake alatki prozora za ćaskanje.

### Meni Pomoć

Ovde su KDE‑ove standardne stavke za meni Pomoć:

&help.menu.documentation;